Vincit

Vincit on yksi Suomen johtavista digitaalisten palveluiden tuottajista. Digitaaliset palvelut kattavat koko digitaalisen arvoketjun (liikkeenjohdon konsultointi, design, ohjelmistokehitys sekä̈ ohjelmistoylläpito). Konsernin emoyhtiö on Vincit Oyj, jolla on tytäryhtiöitä Suomessa ja Yhdysvalloissa. Yhtiön asiakkaat ovat pääasiassa suuria ja keskisuuria yrityksiä̈ sekä julkisen sektorin toimijoita. Vincit-konsernilla on asiakkaita useilla eri toimialoilla. 

Vincit ilmoitti vuonna 2022 yhdistyvän Bilotin, vuonna 2005 perustetun IT-palveluyrityksen, kanssa. 1.7.2022 voimaan astuneen sulautumisen myötä yhtiön henkilöstömäärä on noussut yli 850:een. 

Vincit Oyj on listattu Nasdaq OMX First North -markkinapaikalla 

Vincitin avoin yrityskulttuuri on saanut lukuisia palkintoja. Yritys on valittu lukuisia kertoja Suomen parhaaksi työpaikaksi ja sijoittunut hyvin myös Euroopan sekä Amerikan Great Place to Work -tutkimuksissa.

Historia

Vincit Oy 2007–2016
Mikko Kuitunen ja Olli-Pekka Virtanen perustivat Vincitin vuonna 2007. Kuitunen toimi yrityksen toimitusjohtajana. 

Yritystoiminta lähti hyvin käyntiin, mutta vuonna 2008 alkanut taantuma oli haastava, kun monet Vincitin asiakkaat laittoivat it-hankkeensa jäihin. Vincit käänsi tilanteen voitoksi tarjoamalla tyytyväisyystakuun, jonka mukaan rahat luvattiin maksaa takaisin, jos asiakas ei ole tyytyväinen.

Vuonna 2012 yritys työllisti 67 henkilöä. Maaliskuussa 2012 päättyneellä tilikaudella Vincitin liikevaihto oli 5,3 miljoonaa euroa ollen 59 prosenttia edellisen tilikauden liikevaihtoa suurempi.

Syksyllä 2014 sata henkilöä työllistänyt Vincit avasi Helsinkiin kaksi konttoria, joista toisessa keskityttiin julkiseen sektoriin ja finanssi-, kaupan ja media-alan hankkeisiin. Vallilan toimistossa kehitettiin lääketieteellisiä järjestelmiä yhdessä GE Healthcaren kanssa. Yrityksen liikevaihto kaksinkertaistui 9,2 miljoonaan euroon.

Kesäkuussa 2015 noin 150 henkilöä työllistänyt Vincit tiedotti selvittävänsä listautumista OMX Nasdaq First North Finland -markkinapaikalle ja etsivänsä samalla kumppania IT-ympäristöjen toteuttamiseen. Heinäkuussa Vincit nimitti Jollan toimitusjohtaja Tomi Pienimäen Vincitin toimitusjohtajaksi. Elokuussa Vincit yhdistyi ICT-palveluita tarjoavan Javerdel Oy:n kanssa. Uusi yritys tarjosi yrityksille ja julkishallinnolle ohjelmistokehitystä, laitteita, jatkuvia palveluita, palvelinkapasiteettia sekä rahoituspalveluja. Yhdistymisen myötä henkilöstömäärä ylitti kahdensadan. Vincitillä oli ollut tapana antaa startup-asiakkailleen palveluja, vaikkei niillä ollut vielä varaa ostaa Vincitin palveluja. Joissakin tapauksissa maksuja katettiin antamalla Vincitille osuus yrityksestä, toisissa tapauksissa Vincit sijoitti yritykseen myös omaa rahaa. Kun Vincitin salkkuun oli kertynyt 12 sijoitusta, se päätti irrottaa sijoituksensa erilliseksi Amor & Labor -pääomasijoitusyhtiöksi.

Keväällä 2016 Vincit avasi konttorin Kaliforniaan, Palo Altoon. Alkuvaiheessa toimistossa työskenteli noin kymmenen Suomesta Yhdysvaltoihin muuttanutta henkilöä.

Vincit Group Oyj 2016–2017

Vuonna 2016 Vincit toimi Tampereella ja Helsingissä, sillä oli palvelukeskus Savonlinnassa ja toimipiste Palo Altossa Yhdysvalloissa. Syyskuussa se ilmoitti listautuvansa Helsingin pörssin First North -markkinapaikalle. Listautumisanti käynnistyi 27. syyskuuta 2016 ja se merkittiin 5,6-kertaisesti. Henkilöstölle suunnattuun antiin osallistui kaksi kolmasosaa työntekijöistä. Vuoden lopussa yritys työllisti 324 työntekijää, vuodessa sen henkilöstön määrä oli kasvanut lähes kolmanneksella. Yhtiön liikevaihto oli 32,1 miljoonaa euroa, josta liikevoiton osuus oli 4,4 miljoonaa euroa.
Helmikuussa 2017 Vincit ilmoitti avaavansa noin sadan henkilön toimipisteen Turkuun. Kesäkuussa Vincit osti kalifornialaisen suunnittelutoimisto XTOPLY:n, joka oli erikoistunut digitaaliseen suunnitteluun ja palvelumuotoiluun, marraskuussa taas turkulaisen Avoltuksen. Avoltus työllisti noin 40 asiantuntijaa ja sen liikevaihto syyskuussa 2017 päättyneellä tilikaudella oli noin 3,5 miljoonaa euroa. Lokakuussa Vincit osti Helsingissä ja Tampereella toimineen Linja Designin, joka oli erikoistunut IoT-palveluiden muotoiluun. Vincitin liikevaihto oli 41,1 miljoonaa euroa.

Vincit Oyj 2018–2020

Tammikuussa 2018 Vincit myi ICT-palveluliiketoimintansa (Vincit Services Oy) DataCenter Finland Oy:lle. Suurin osa palveluista oli tullut yhtiöön Javerdel-kaupan myötä.

Kesäkuussa 2018 Vincitin perustaja Mikko Kuitunen palasi toimitusjohtajaksi työsopimuksella, jossa sekä yrityksen hallituksella että sen henkilöstöllä on mahdollisuus irtisanoa toimitusjohtaja. Pari vuotta Irvinessä, Kaliforniassa toiminut Vincitin toimisto työllisti 25 henkilöä.

Maaliskuussa 2018 Vincit tiedotti aikeesta laajentaa toimintaa Keski-Eurooppaan . 

Vuoden 2018 liikevaihto oli 43,5 miljoonaa euroa, 5,6 % kasvu edelliseen vuoteen. Liikevoitto oli 4,1 miljoonaa euroa, 9,5 % liikevaihdosta ja tilikauden tulos oli 6,3 miljoonaa euroa, 14,6 % liikevaihdosta. Henkilöstömäärä tilikauden lopussa oli 430, kun ICT-liiketoiminnan myynnin yhteydessä noin 50 henkilöä siirtyi DataCenter Finlandin palvelukseen.  

Tammikuussa 2019 Vincit osti ohjelmistokehitykseen erikoistuneen oululaisen LeanCraft Innovationsin. Lokakuussa Vincit myi Vincit SIGN -liiketoimintansa Telialle. 
Vuosi 2019 oli Vincitille epävireinen, mutta vuosi selkeni loppua kohti. Liikevaihto oli 48,2 miljoonaa euroa, josta kasvua oli 10,9 %. Oikaistu liikevoitto oli 3,5 miljoonaa euroa eli 7,2 % liikevaihdosta. Henkilöstömäärä oli katsauskauden päättyessä 467 henkilöä. Vincit Californian liikevaihto oli 5,8 miljoonaa euroa, huimalla 39,3 prosentin kasvulla. 

Alkuvuodesta 2020 lähtien VincitEAM ja Vincit LaaS alkoivat toimia omina osakeyhtiöinään. VincitEAM, eli Enterprise Asset Management, on helppokäyttöinen ratkaisu materiaalien, kunnossapidon ja palveluiden hallintaan. Vincit LaaS taas on yksilölähtöiseen johtamiseen keskittynyt verkkopalvelu. Koronakevät vaikeutti Vincitin toimintaa. Yrityksen käymissä "humaaneissa yt-neuvotteluissa" osa työntekijöistä päätti jäädä vapaaehtoisesti palkattomille vapaille. Toukokuussa Vincit kertoi uudistavansa maksutta Suomalaisen Työn Liiton Sinivalkoinenvalinta.fi-palvelun tukeakseen suomalaista elinkeinoelämää poikkeuksellisessa tilanteessa. Vincit voitti Helsingin ja Uudenmaan sairaanhoitopiirin  laskutusjärjestelmiin liittyvän tarjouskilpailun, jonka arvo oli lähes 5 miljoonaa.

2020 oli Vincitille liiketoiminnallisesti erinomainen vuosi poikkeuksellisessa markkinaympäristössä. Liikevaihto oli 52,4 miljoonaa euroa 8,6 % kasvulla. Oikaistu liikevoitto oli 7,6 miljoonaa euroa, 14,5 % liikevaihdosta. Henkilöstömäärä nousi 478:aan.

Vincit Oyj 2021–2022

Tammikuussa 2021 Vincit voitti Helsingin kaupungin digitaalisten kehittämishankkeiden asiantuntija- ja konsultointipalveluita koskevan tarjouskilpailun yhdessä Sitowise Oy:n kanssa. Nelivuotisen yhteishankkeen kokonaisarvo on noin 25 miljoonaa euroa. 

Vuoden 2021 aikana Vincit avasi uuden toimipisteen Kuopioon, osti Vuria LLC:n liiketoiminnan ja laajensi toimintansa Arizonaan, sekä osti jyväskyläläisen Bonsky Digital Oy:n. Uusi toimitusjohtaja Julius Manni aloitti tehtävässään 1.8.2021 ja Mikko Kuitunen siirtyi hallituksen puheenjohtajaksi. Kesäkuun 2021 lopussa Vincit myi merkittävän osan tytäryhtiöstään LaaS Company Oy:stä. 

Elokuussa 2021 Vinctille laatujärjestelmälle myönnettiin ISO 13485 -sertifikaatti, mikä kertoo sosiaali- ja terveyspalveluiden sääntelyn noudattamisesta hankkeissa, joissa kehitetään ohjelmistoja lääkinnällisiin laitteisiin .  

Marraskuussa 2021 Vincit julkisti strategiansa kaudelle 2022–2024. Sen myötä toiminta keskitetään kolmeen liiketoiminta-alueeseen: digitaalisen myynnin ja asiakaskokemuksen kokonaisvaltaiseen kehittämiseen, digitaalisten palveluiden suunnitteluun ja toteutukseen sekä ylläpitopalveluiden kehittämiseen. .

Vuosi 2021 oli Vincitille voimakkaan kasvun ja päivitetyn suunnan aikaa. Liikevaihto oli 61,5 miljoonaa euroa, kasvu 17,5 %. Oikaistu liikevoitto oli 5,9 miljoonaa euroa, 9,6 % liikevaihdosta. Henkilöstömäärä tilikauden päättyessä oli 579. 

Vuoden 2022 helmikuussa Vincit kertoi allekirjoittaneensa yhdistymissopimuksen, jossa Bilot sulautuu Vincitiin.  Huhtikuussa Vincit kertoi päivittävänsä organisaatiorakennetta ja johtoryhmän kokoonpanoa tukemaan strategiaa ja kansainvälisen kasvun kiihdyttämistä. 

Vuoden 2022 ensimmäisen vuosipuoliskon liikevaihto oli 35,8 miljoonaa euroa. Liikevaihdon kasvu oli 5,1 miljoonaa euroa eli 16,6 %. Katsauskauden jälkeen 1.7.2022 Bilot Oyj sulautui Vincit Oyj:öön. Uusiutuneen Vincitin tarjonnassa yhdistyy moderni räätälöity ohjelmistokehittäminen, palvelu- ja liiketoimintamuotoilu, datalähtöisyys sekä vahva osaaminen johtavista IT-taustajärjestelmistä. Yhdistyneen yhtiön strategia tulee pohjautumaan Vincitin marraskuussa 2021 julkaistuun strategiaan ja jatkamme kasvun panostusten keskittämistä asiakkaiden kaupallisten kyvykkyyksien kehittämiseen, jossa digitaalinen myynti ja kokonaisvaltainen asiakaskokemus ovat keskiössä.

Markkinat
Vincit on yksi Suomen johtavista asiantuntijoista ohjelmistokehityksessä. Palveluita tuotetaan yritysasiakkaille ja julkisen sektorin toimijoille. 

Vincit tarkensi painopistealueitaan strategiakaudelle 2022–2024: palveluliiketoiminnan kansainvälistä kasvua haetaan digitaalisen myynnin ja asiakaskokemuksen kokonaisvaltaisella kehittämisellä. Digitaalisten palveluiden suunnittelu ja toteutus muodostavat jatkossakin liiketoiminnan ytimen, minkä lisäksi Vincit panostaa ylläpitopalveluiden kehittämiseen. 
 
Yhdistyminen Bilotin kanssa tukee uuden strategian mukaisia panostuksia asiakkaiden kaupallisten kyvykkyyksien kehittämiseen. Kansainvälisen kasvun painopisteet ovat jatkossa Pohjoismaissa, Keski-Euroopassa ja Yhdysvalloissa.

Organisaatio
Vincit-konserniin kuuluu emoyhtiö̈ Vincit Oyj:n lisäksi tytäryhtiöt Vincit Helsinki Oy, Vincit Jyväskylä̈ Oy, Vincit California Inc, Vincit Arizona Inc ja Vincit Solutions Oy. Suomessa toimipaikat sijaitsevat Tampereella, Helsingissä, Turussa, Oulussa, Jyväskylässä ja Kuopiossa. Yhdysvalloissa toimipaikat sijaitsevat Kalifornian Palo Altossa, Orange Countyssa ja Santa Monicassa sekä Phoenixissä Arizonassa.  Bilot-fuusion myötä Vincitin toiminta laajeni Ruotsiin ja Puolaan 

Toukokuusta 2022 alkaen Vincitin johtoryhmään kuuluvat: Julius Manni, toimitusjohtaja; Ville Houttu, Vincit USA:n maajohtaja; Mari Kuha, henkilöstöjohtaja; Anssi Kuutti, johtaja, Talent & Delivery; Jan Landén, johtaja, myynti ja tarjooma, Vincit Suomi; Henna Niiranen, johtaja, DevOps & Platforms; Teemu Uotila, lakiasiainjohtaja, ja Niklas Wasenius, talousjohtaja. 

Vincitin hallitukseen kuuluvat puheenjohtaja Mikko Kuitusen lisäksi varapuheenjohtaja Artti Aurasmaa, Mervi Airaksinen, Frank Korsström, Eka Ruola ja Pekka Vähähyyppä.

Yrityskulttuuri
Vincitillä on rento ja joustava huippuosaajien työkulttuuri, jossa huomioidaan työntekijöiden hyvinvointi, merkityksellinen työn ja osaamisen kehittäminen 

Kun Vincit perustettiin, siitä haluttiin aidosti hyvä työpaikka kaikille sen työntekijöille. Perustamishetken teesi oli, että koskaan ei ottaisi päähän tulla töihin, ei edes maanantaisin.  Osana tätä on päätetty, ettei Vincitillä ole hallinnollisia esimiehiä, ei budjetteja, ei kellokortteja, eikä mitään perinteiseen konttorityöhön liitettävää ankeuttajaa. Sen sijaan Vincitillä on liuta palkintoja johtamiskäytännöistä, liikevaihdon kasvusta, työhyvinvoinnista ja henkilöstöhallinnosta. 

Yrityskulttuuri on saanut laajasti tunnustusta. Syyskuussa 2012 Vincit voitti Työhyvinvointiteko 2012 -kilpailun . Vuonna 2015 Vincit voitti vuoden Henkilöstöteko-palkinnon Utopia-hankkeellaan, jossa henkilöstöä autettiin omien työunelmien toteuttamisessa. 

Vincit on valittu Suomen parhaaksi työpaikaksi vuosina 2014, 2015, 2016   sekä 2022 . Euroopan parhaiden työpaikkojen listalla Vincit sijoittui vuonna 2014 sijalle 8, vuonna 2015 sijalle 3 ja vuonna 2016 kärkisijalle 

Lokakuussa 2021 Vincit listattiin Suomen viidenneksi houkuttelevammaksi IT-alan työnantajaksi tutkimus- ja konsultointiyhtiö Universumin toteuttamassa tutkimuksessa .

Vincit on ansioitunut hienosti myös Yhdysvalloissa. Orange County Business Journal on listannut Vincitin yhdeksi alueen parhaista työpaikoista neljänä peräkkäisenä vuotena.  Vuonna 2020 Vincit pääsi Fast Company -lehden maailmanlaajuiselle listalle parhaiten innovaattoreille sopivista työpaikoista.. Tech in Motion valitsi Vincitin vuoden 2021 Timmy Awards finalistiksi parhaan työkulttuurin ansiosta isojen yritysten sarjassa Etelä-Kalifornian aluekilpailussa.  Yritys on saanut Great Place to Work -sertifioinnin Amerikassa vuosina 2021 & 2022

Tunnustuksia 
Vincit ja sen johto ovat voittaneet useita yrittäjyys-, menestys- ja kasvupalkintoja:
 Toimitusjohtaja Mikko Kuitunen ja suunnittelujohtaja Pekka Virtanen valittiin Tampereen seudun Vuoden Uusyrittäjiksi joulukuussa 2011.
 Vincit valittiin 10 finalistin joukkoon European Business Awards 2011 -kilpailun Vuoden yritys -kategoriassa, lisäksi se sai Ruban d’Honneur kunniamaininnan. Se edusti Suomea samassa kilpailussa myös vuosien  2013/14 -kilpailussa. 
Joulukuussa 2011 Suomen Uusyrityskeskukset valitsivat Vincitin valtakunnalliseksi Vuoden Uusyritykseksi.
 Toukokuussa 2012 Kauppalehti valitsi Vincitin Pirkanmaan, Etelä-Pohjanmaan, Keski-Pohjanmaan ja Pohjanmaan alueen parhaaksi kasvuyritykseksi, kesäkuussa Tietoviikko valitsi Vincitin vuoden Tivi-yritykseksi. Toimitusjohtaja Kuitunen voitti Entrepreneur of the Year 2012 -yrittäjäkilpailussa Nuoren kasvuyrittäjän erikoispalkinnon sekä nuorten yrittäjien Timangi 2012-kilpailun.
 Kauppalehti ja OP-Pohjola valitsivat Vincitin marraskuussa 2013 Vuoden Yritykseksi.
 Marraskuussa 2014 Suomen Nuorkauppakamarit palkitsivat toimitusjohtaja Kuitusen vuoden nuorena johtajana ja tammikuussa 2015 hänet palkittiin Markkinointihenkisin Insinööri 2014 -kilpailussa.
Vuonna 2016 Tampereen kaupunki palkitsi Tampereen palkinnolla Kuitusen ja M-Filesin toimitusjohtajan Miika Mäkitalon
Vuonna 2018 Vincitin Kalifornian toimitusjohtaja Ville Houttu palkittiin Irvinen kaupungin vuoden 2018 yrittäjänä
Vuonna 2021 Vincit pääsi USA:n menestyneimpien yksityisyritysten listalla sijalle 2 151 
Vincit oli vuoden 2021 finalisti High Tech Awards -kilpailun erinomaisten pienten teknologiayritysten sarjassa. Octane myöntää palkinnot Orange Countyssa sijaitsevalle lääketieteen ja teknologia-alan yritykselle, jotka ovat olleet toiminnassa vähintään 3 vuotta ja työllistävät vähintään 100 henkeä. 
TalentCulture palkitsi Vincitin kehittämän Leadership as a Service -HR-teknologian 2021 HR Tech Awardseissa. 
Vincit California voitti Silver Stevie -palkinnon vuonna 2022 nopeinten kasvavien, alle sadan hengen yritysten sarjassa.

Lähteet

Aiheesta muualla
 Vincitin kotisivut
 Vincit US -kotisivut

Suomalaiset ohjelmistoyritykset
Suomalaiset First North -yhtiöt